Diari Oficial de la Generalitat Valenciana


Sumari del DOGV 5966, del 03-03-2009 (2009/2149)

Bases del concurs oposició per a cobrir amb personal funcionari de carrera nou places de tècnic d'administració general.
------------------------------------------------------------------------------------------------------------------------

### Dades del document

Número de DOGV
:   5966

Data del DOGV
:   03-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/2149


Data del document
:   15-12-2008

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu

Bases del concurs oposició per a cobrir amb personal funcionari de carrera nou places de tècnic d'administració general. [2009/2149]  
En compliment dels acords adoptats per la Junta de Govern Local, de 14 de novembre de 2008, es publica la convocatòria del concurs oposició per a cobrir amb personal funcionari de carrera nou places de tècnic d'administració general, segons les bases següents:  
Primera. Objecte de la convocatòria  
És objecte de la present convocatòria el proveïment en propietat, mitjançant el sistema selectiu de concurs oposició, de nou places de tècnic d'administració general, pertanyents a l'oferta pública d'ocupació de l'any 2008:  
- Set es proveiran mitjançant accés lliure.  
- Dos places es reserven per a proveir-les amb persones que estant afectades per alguna discapacitat de grau igual o superior al 33% no presenten incompatibilitat funcional amb les comeses pròpies de la plaça  
Les mencionades places estan enquadrades en l'escala d'administració general, subescala a) tècnica, dotades amb el sou corresponent al grup A de titulació, dues pagues extraordinàries, triennis i altres emoluments que pertoquen segons la legislació vigent i els acords municipals.  
1.1. Publicitat de la convocatòria.  
La convocatòria serà anunciada al Butlletí Oficial de la Província i al Diari Oficial de la Comunitat Valenciana. Es farà pública al tauler d'edictes de la corporació i se n'inserirà un extracte al Boletín Oficial del Estado.  
Segona. Condicions dels aspirants  
Per a prendre part en l'oposició caldrà:  
2.1. Condicions:  
2.1.1. En funció de la nacionalitat, podran participar en les proves:  
a) Els espanyols.  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida en el Tractat Constitutiu de la Comunitat Europea.  
També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, siguen menors de 21 anys o majors d'esta edat dependents.  
Este últim benefici s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya, en què siga d'aplicació la lliure circulació dels treballadors.  
2.1.2. Tenir complits 16 anys i no excedir, en el seu cas, de l'edat màxima de jubilació forçosa.  
2.1.3. Estar en possessió del títol de llicenciat en Dret, en Ciències Polítiques, Econòmiques o Empresarials, o complir les condicions requerides per a obtenir-lo, en la data en què acabe el termini de presentació d'instàncies.  
2.1.4. Posseir la capacitat funcional per a l'exercici de les tasques del lloc.  
2.1.5. No haver sigut separat mitjançant expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.  
Els nacionals d'altres estats no han de trobar-se inhabilitats o en situació equivalent, ni haver sigut sotmesos a cap sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
2.2 Condicions específiques per al torn de minusvàlids:  
Els aspirants pel torn de minusvàlids, a més, hauran d'estar afectats per discapacitat de grau igual o superior al 33%, que no resulte incompatible amb l'exercici de les funcions pròpies de la plaça.  
2.3. Estrangers. Acreditació de la nacionalitat i relació de parentesc.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst en l'apartat 2.1.1.b), paràgraf segon, el vincle de parentesc i, en el seu cas, el fet de viure a expenses o estar a càrrec del nacional d'un estat membre de la Unió Europea amb el qual es tinga este vincle.  
2.4. Equivalència de títols.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran d'estar degudament convalidats en la data de la fi del termini de presentació d'instàncies.  
Tercera. Instàncies  
3.1. Presentació d'instàncies.  
Les instàncies en què se sol·licita prendre part en l'oposició hauran d'estar adreçades al president de la corporació. Caldrà presentar-les al Registre General d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reunixen tots i cadascun del requisits que s'exigixen en la base segona, referits a la data en què acabe el termini de presentació d'instàncies, i hi faran constar la seua opció de realitzar l'examen en valencià o en castellà.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.  
Els documents acreditatius dels mèrits que hagen de ser valorats els aportaran els aspirants en el termini de 10 dies hàbils, comptador a partir del moment en què el tribunal expose al públic la relació d'opositors que superen tots els exercicis eliminatoris.  
3.2. Minusvàlids.  
Els aspirants amb minusvalideses hauran de fer constar tal circumstància en la seua sol·licitud en què expressaran la classe de discapacitat que els afecta.  
3.3. Taxes per drets d'examen.  
S'adjuntarà a la sol·licitud justificant d'haver abonat les taxes per participació en procediments d'ingrés del personal al servici de la corporació, que es troben vigents en el moment de la seua presentació.  
Estes taxes es faran efectives, directament o mitjançant transferència, al compte denominat «Taxa inscripció proves selecció» de la Caja de Ahorros del Mediterráneo situada a la plaça de Baix, núm. 11, de què és titular l'Ajuntament d'Elx i que té el codi d'identificació següent: 2090 0006 14 8990892108.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
3.4. Exempció de la taxa.  
Per a obtenir dret a excempció, caldrà aportar, amb la instància, certificació expedida per l'organisme competent en la matèria (actualment el Servici Valencià d'Ocupació i Formació), expressiva que l'interessat es troba en situació de desocupació, com a mínim, durant un termini continuat de temps superior a un any i que no percep ni subsidi ni prestació per desocupació. Si no poguera aportar-se tal certificació en el moment de presentar la instància, s'ingressarà la taxa i podrà sol·licitar-se la seua devolució en els 10 dies següents a la fi del termini d'admissió de sol·licituds, mitjançant instància a la qual s'acompanyarà llavors la mencionada certificació.  
La no-presentació de la mencionada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es referix la base quarta.  
Quarta. Admissió d'aspirants  
4.1. Relació d'aspirants.  
Acabat el termini reglamentari de presentació de sol·licituds, la presidència de la corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes del Servici de Recursos Humans. Es concedirà un termini de 10 dies hàbils per a corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, a més de les ja assenyalades:  
- No reunir cap dels requisits a què es referix la base segona.  
- L'omissió de la firma en la sol·licitud.  
- L'omissió en la sol·licitud del número de DNI.  
Cinquena. Tribunal qualificador  
Tots els vocals han de ser personal funcionari que tinga una titulació igual o superior a la requerida per a proveir la plaça convocada i pertànyer al mateix grup o grups superiors.  
5.1. Composició.  
President: un funcionari de qualsevol de les administracions públiques, designat a títol individual pel president de la corporació.  
Vocals:  
- Set funcionaris de carrera designats per la corporació, tots ells a títol individual i a proposta, respectivament:  
- Un pels grups polítics amb representació municipal.  
- Dos por la representació sindical.  
- Tres pel Servici de Recursos Humans.  
- Un per l'administració autonòmica.  
Secretari: el de la corporació. Suplent: funcionari en qui delegue.  
5.2. Suplents.  
Ultra això, el tribunal quedarà integrat pels suplents respectius els quals, simultàniament amb els titulars, hauran de ser designats per al secretari i les vocalies d'este no delegables.  
5.3. Designació i publicitat.  
La designació dels membres del tribunal i dels seus assessors es farà pública al Butlletí Oficial de la Província i al tauler d'anuncis del Servici de Recursos Humans.  
La publicitat de la seua composició nominal es verificarà abans del començ de la celebració de les proves.  
5.4. Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
- Els qui en els cinc anys anteriors a la publicació de la convocatòria hagueren fet tasques de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es referix l'article 28.2 de la Llei 30/1992.  
Així mateix, els aspirants podran recusar-los en la forma prevista en l'article 29 de la mencionada llei.  
5.7. De l'absència del president.  
Si un cop constituït el tribunal i iniciada la sessió, se n'absenta el president, este designarà d'entre els vocals concurrents el que el substituirà durant la seua absència, que podrà ser, en primer lloc, un regidor, si n'hi ha, i, si no n'hi ha, el vocal de major edat. Si no es produïx designació expressa, s'aplicarà la mateixa regla.  
5.8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produïsquen. Les actes, numerades i rubricades, constituiran l'expedient que reflectirà el procés selectiu dut a terme.  
Sisena. Començ i desenvolupament de les proves  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra J.  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant quedarà decaigut en el seu dret a prendre part en les proves si acudix als llocs de celebració quan ja s'hagen iniciat aquelles o per la no-assistència a estes, tot i que això es dega a causes justificades. Si es tracta de proves de caràcter individual i successiu, el tribunal podrà apreciar les causes al·legades i admetre l'aspirant, sempre que estes proves no hagen acabat i l'admissió no menyscabe el principi d'igualtat.  
6.2. Dates d'examen.  
Un mes abans de començar els exercicis es faran públics al Butlletí Oficial de la Província i al tauler d'anuncis de Servici de Recursos Humans el dia, l'hora i el local en què hauran de celebrar-se.  
Al final de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començ d'este, si es tracta del mateix exercici, o de 48 hores si es tracta d'un nou exercici.  
Entre la fi d'un exercici i el començ del successiu no podrà transcórrer un període inferior a 72 hores ni superior a 45 dies naturals. Podran ser modificats estos terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Setena. Proves selectives  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyalen:  
7.1.1. Primer. Obligatori i qualificable de 0 a 10 punts.  
Resolució d'un qüestionari de 200 preguntes, amb quatre opcions de resposta cada una, de les quals només una serà valida, sobre el contingut del conjunt del temari de l'annex I de la convocatòria i sobre les funcions del lloc, annex II, de dificultat adequada a la categoria del lloc.  
Es penalitzaran las respostes errònies.  
El qüestionari podrà contenir, a més, preguntes de reserva a les quals els aspirants han de contestar, perquè siguen valorades en substitució de les que, eventualment, el tribunal declare invalidades per causes justificades.  
7.1.2. Segon. Obligatori, eliminatori i qualificable de 0 a 10 punts.   
Desenvolupament per escrit de tres temes, triats a l'atzar, dels compresos en el temari de l'annex I de la convocatòria, del qual s'exclourà la part de cultura organitzativa.  
Temps màxim: tres hores.  
7.1.3. Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics, relacionats amb el programa de temes, annex I de la convocatòria i amb les funcions pròpies del lloc de treball, annex II.  
Temps màxim: tres hores.  
7.1.4. Quart. Valencià. Obligatori, no eliminatori i qualificable de 0 a 1 punt.  
Demostrar coneixements de valencià, de nivell similar a l'exigit per la Junta Qualificadora de Coneixements de Valencià, per a l'expedició del certificat de coneixements orals.  
7.2 Fase de concurs.  
Els mèrits al·legats es valoraran d'acord amb el barem següent:  
7.2.1. Antiguitat   
Antiguitat. Màxim: 7,97 punts.  
Per cada mes complet de servicis en actiu, en les distintes administracions públiques en llocs amb funcions iguals o similars.  
Per cada mes complet: 0,075 punts.  
7.2.2. Formació. Màxim: 5,31 punts.  
Titulacions acadèmiques. Màxim: 0,60 punts.  
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb la següent escala:  
Titulació a nivell de grup A: 0,60 punts.  
Cursos de formació i perfeccionament específics. Màxim: 3,51 punts.  
Es valoraran els cursos de formació i perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o universitats. Es valoraran a raó de 0,02 punts per hora de curs.  
En cap cas no es puntuaran en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents instituts o universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos seran valorats per una sola volta. No seran susceptibles de ser valorades edicions d'un mateix curs.  
Valencià. Màxim: 0,60 punts.  
Es valoraran prèvia acreditació d'estar en possessió del corresponent certificat expedit o homologat per la JQCV, d'acord amb l'escala següent:  
a) Grau superior 0,60 punts  
b) Grau mitjà 0,45 punts  
c) Grau elemental 0,30 punts  
d) Coneixement oral 0,15 punts  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit de lloc degudament establit en la convocatòria.   
Idiomes comunitaris. Màxim: 0,60 punts.  
Per cada curs o la seua equivalència si es tracta de cicles, corresponents a títols de la universitat o escola d'idiomes. 0,12 punts.  
7.3. Minusvalideses.  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4. Anonimat.  
En la realització dels exercicis escrits, sempre que siga possible, caldrà garantir l'anonimat dels aspirants.  
Huitena. Qualificació de les proves selectives  
8.1. Fase d'oposició.  
Els membres del tribunal qualificaran els exercicis de l'oposició amb puntuació de 0 a 10 punts els dos primers. Seran eliminats els aspirants que no aconseguisquen un mínim de 5 punts en cada un d'ells. El tercer és obligatori, no eliminatori i qualificable de 0 a 1 punt.  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. S'hi negligiran les dues puntuacions extremes, la major i la menor de les concedides o, si escau, una de les que apareguen repetides com a tals i això quan disten més de 2 punts de la més propera.  
8.1.1. Publicitat.  
Les qualificacions de cada exercici es faran públiques al tauler d'edictes del Servici de Recursos Humans el mateix dia en què siguen acordades.  
8.2. Fase de concurs.  
8.2.1. Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi assenyalen.   
8.2.2. Acreditació de mèrits.  
El tribunal publicarà la relació de tots els aspirants que hagen superat la totalitat dels exercicis eliminatoris perquè en el termini de 10 dies hàbils presenten instància en la qual adjuntaran els justificants d'estos mèrits al·legats, per tal que puguen ser valorats en la fase de concurs.  
Els mèrits que al·leguen els aspirants s'acreditaran a través de títols, certificacions o diplomes, bé mitjançant originals o bé amb fotocòpies acarades i compulsades.  
En qualsevol moment del procés de selecció podran sol·licitar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren pertinents per a una correcta valoració.  
8.2.3 Antiguitat.  
La que conste en l'expedient personal no caldrà acreditar-la, encara que haurà de mencionar-se en la instància a què es referix la base 8.2.2., paràgraf primer. Caldrà justificar, en canvi, aquella de la qual no es tinga constància en el Servici de Recursos Humans.  
No es computaran servicis que hagueren sigut prestats simultàniament amb altres ja al·legats.  
8.2.4 Cursos.  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris, o altres entitats o centres docents públics o privats, dels indicats en la Llei Orgànica 8/1985, de 13 de juliol, reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat.  
Aquelles activitats de naturalesa diferent als cursos, com ara jornades, taules redones, encontres, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva.  
L'ordre de qualificació definitiva serà el resultant de la suma total de punts obtinguts en la fase d'oposició i en la fase de concurs.  
8.4. Igualtat en la qualificació.  
En cas d'empat s'acudirà per dirimir-lo a la major puntuació aconseguida en cadascun dels exercicis de la fase d'oposició, cosa que s'aplicarà successivament en l'ordre en què hagen sigut realitzats. En un altre cas, decidirà la superior puntuació aconseguida en la fase de concurs, apartat de cursos específics, cursos genèrics i antiguitat, aplicats successivament per aquest ordre. Si persistira l'empat, es dirimirà atenent els cognoms dels aspirants afectats, per aplicació de l'ordre alfabètic que començarà per la lletra J.  
8.5. Publicitat de la baremació  
Un cop baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total. Es concedirà un termini de 10dies perquè formulen les reclamacions i correccions que estimen pertinents en relació amb la baremació.  
Novena. Relació d'aprovats, presentació de documents i nomenament  
9.1. Relació definitiva d'aspirants aprovats.  
Resoltes les possibles al·legacions i correccions, si n'hi ha, el tribunal dictarà resolució i fixarà la relació definitiva d'aspirants aprovats per ordre de puntuació. Estos no podran ultrapassar el nombre de places convocades. El tribunal elevarà l'esmentada relació a la presidència de la corporació perquè formule la corresponent proposta de nomenament.   
Remetrà alhora a esta autoritat, als efectes oportuns (fins i tot el de la constitució de la corresponent borsa de treball), l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2. Presentació de documents.  
Els opositors proposats presentaran al Servici de Recursos Humans d'este Ajuntament, durant el termini de 20 dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigixen en la base segona i que són:  
9.2.1. Fotocòpia del document nacional d'identitat, acompanyada de l'original per a la seua compulsa.  
Els aspirants estrangers aportaran documentació acreditativa de la seua edat i identitat, així com de la seua relació de parentiu, quan siga procedent, en fotocòpia acompanyada de l'original per a la seua compulsa.  
9.2.2. Fotocòpia autentificada (o fotocòpia, que haurà de presentar-se acompanyada de l'original per a la seua compulsa) del títol de Llicènciat en Dret, en Ciències Polítiques, Econòmiques o Empresarials. Si este document estiguera expedit després de la data en què acabà el termini d'admissió d'instàncies, caldrà justificar el moment en què conclogueren els seus estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel facultatiu metge del Servici de Prevenció de Riscs Laborals de l'Ajuntament, que sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant certificació expedida pel Centre Base de la Conselleria de Benestar Social, carrer de Fernando Madroñal, 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques.  
Els estrangers, document acreditatiu de no haver sigut objecte de sanció disciplinària o condemna penal que impedisca, en el seu estat, l'accés a la funció pública.  
9.2.5. Declaració jurada de no haver sigut separat, mitjançant expedient disciplinari, de qualsevol administració o ocupació pública.  
Així mateix presentaran declaració de compatibilitat i de no-percepció d'havers passius.  
9.3. Exempcions.  
Els qui tingueren la condició de funcionaris públics o de personal laboral al servici de l'Ajuntament d'Elx estaran exempts de justificar les condicions i els requisits que ja tingueren anteriorment acreditats davant d'este Ajuntament.  
9.4. Pèrdua del dret al nomenament.  
Els qui durant el termini assenyalat, llevat de causes de força major, no presentaren la documentació o tot i presentar-la es deduïra que no reunixen els requisits exigits o incorregueren en falsedat, no podran ser nomenats. Quedaran anul·lades totes les actuacions, sense perjuí de la responsabilitat en què pogueren haver incorregut per falsedat en la instància.  
9.5. Presa de possessió.  
Un cop aprovada la proposta per l'Alcaldia, els opositors nomenats hauran de prendre possessió durant el termini de 30 dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
9.6. Promesa o jurament.  
En l'acte de presa de possessió, el funcionari nomenat haurà de prestar jurament o promesa d'acatar la Constitució, l'Estatut d'Autonomia i la resta de l'ordenament jurídic.  
Deu. Incidències  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en estes bases.  
Onze. Facultat de l'Alcaldia  
El tinent d'alcalde d'Organització i Recursos Humans, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotze. Impugnació de la convocatòria  
La convocatòria, les seues bases i tots els actes administratius que es deriven d'aquesta i de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).   
Concretament, contra les qualificacions del tribunal, a partir de la seua publicació, els aspirants podran presentar:  
- Durant el termini de 48 hores, les reclamacions o al·legacions que estimen oportunes, que seran resoltes pel mateix tribunal.  
- Durant el termini d'un mes, recurs d'alçada, que serà resolt pel president de la corporació.  
Tretze. Legislació aplicable  
En tot allò no previst en les presents bases, s'aplicarà el que disposen la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; la Llei 7/2007, de 12 d'abril, de l'Estatut de l'Empleat Públic; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià.  
ANNEX I  
Programa de temes del concurs oposició lliure per a cobrir en propietat nou places de tècnic d'administració general.  
Part I. Dret polític i administratiu.  
Tema 1. La Constitució espanyola de 1978. Antecedents. Estructura. Principis que informen la Constitució de 1978. Títol preliminar. La reforma constitucional.  
Tema 2. Drets i deures fonamentals dels espanyols. El Defensor del Poble.  
Tema 3. La monarquia. Teoria general. La Corona en la Constitució espanyola.  
Tema 4. El poder legislatiu. Teoria general. Les Corts Generals.   
Tema 5. El govern. Relacions entre el govern i el poder legislatiu.  
Tema 6. El poder judicial.   
Tema 7. Organització territorial de l'estat. Els estatuts d'autonomia. Règim de competències de les comunitats autònomes. Relació entre l'estat i les comunitats autònomes. Especial referència a l'Estatut d'Autonomia de la Comunitat Valenciana. L'administració local; principies d'autonomia local i les seues garanties; el seu contingut en la Constitució  
Tema 8. La justícia constitucional: el Tribunal Constitucional. Processos constitucionals: declaració d'inconstitucionalitat i recurs d'empara constitucional.  
Tema 9. Jerarquia normativa. Constitució. Lleis orgàniques, ordinàries i autonòmiques. Decrets lleis. Reglaments. La norma general i la norma especial. La interpretació de les normes.  
Tema 10. Les normes del dret comunitari: reglaments, directives, decisions, recomanacions i dictàmens. El dret comunitari i el dret intern dels estats.  
Part II. Dret administratiu general i dret financer.  
Tema 11. Administració pública. Principis constitucionals de l'administració pública espanyola. El concepte de dret administratiu. Activitat administrativa de dret privat.  
Tema 12. La personalitat jurídica de l'administració pública. Classes de persones jurídiques públiques. La posició jurídica de l'administració pública. Potestats administratives. Potestat discrecional i regulada.  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.  
Tema 14. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals.  
Tema 15. El costum. La pràctica administrativa. Els principis generals del dret. Altres fonts.  
Tema 16. L'administrat. Concepte i classes. Capacitat de l'administrat i les seues causes de modificació. Drets i deures del ciutadà. Col·laboració i participació dels ciutadans en l'administració.  
Tema 17. Els òrgans administratius. Concepte i classes. Funcions i competències administratives. La delegació. Consideració especial dels òrgans col·legiats, règim de funcionament. L'abstenció i la recusació. Els principis de l'organització administrativa.  
Tema 18. L'acte administratiu. Concepte. Classes i elements.  
Tema 19. El procediment administratiu comú (I). Concepte. Principis. La seua regulació en el dret positiu. Fases: iniciació, ordenació i instrucció del procediment.  
Tema 20. El procediment administratiu comú (II). Fases: acabament. El silenci administratiu. Procediments especials.   
Tema 21. Eficàcia dels actes administratius i el seu condicionament. Executivitat i suspensió. L'execució dels actes administratius.  
Tema 22. La invalidesa de l'acte administratiu. Actes nuls i anul·lables. La revalidació del l'acte administratiu. La revisió d'ofici.  
Tema 23. Los recursos administratius. Regulació i classes. Les reclamacions administratives prèvies a les vies civil i laboral.   
Tema 24. La potestat de sancionar. Principis de la potestat de sancionar. Principis del procediment sancionador. Especial referència al procediment sancionador en matèria de trànsit, circulació de vehicles a motor i seguretat viària.  
Tema 25. La responsabilitat de l'administració. Principis de la responsabilitat administrativa. Procediment.  
Tema 26. El recurs contenciós administratiu (I). Les parts. Actes impugnables. Procediment general i procediment abreviat.   
Tema 27. El recurs contenciós administratiu (II). La sentència i la seua execució. Recursos. Procediments especials.   
Tema 28. Regulació normativa de la contractació pública. La Llei 30/2007, de 30 de octubre, de Contractes del Sector Públic: objecte i àmbit d'aplicació. Contractes del sector públic. Normes específiques de la contractació de les entitats locals.   
Tema 29. Disposicions generals sobre la contractació del sector públic. Les parts en el contracte. Objecte, preu i quantia del contracte. Garanties.  
Tema 30. Preparació dels contractes: normes generals. Selecció del contractista i adjudicació.   
Tema 31. Efectes, compliment i extinció dels contractes administratius: normes generals. Revisió de preus.  
Tema 32. Contracte d'obres: actuacions preparatòries, execució, modificació, compliment i resolució. Contracte de concessió d'obra pública: actuacions preparatòries, principis, drets i obligacions de les parts, prerrogatives i drets de l'administració, règim econòmic financer, extinció i subcontractació.  
Tema 33. Contracte de gestió de servicis públics: actuacions preparatòries, règim jurídic, execució, modificació, compliment i resolució. Contracte de subministrament i contracte de servicis: règim jurídic, execució, modificació, compliment i resolució. Contracte de col·laboració entre el sector públic i el sector privat: actuacions preparatòries i règim jurídic.   
Tema 34. L'expropiació forçosa (I). Concepte, subjectes, objecte i causa expropiandi. La reversió.  
Tema 35. L'expropiació forçosa (II). Procediment general: Fases. Procediment d'urgència. Breu referència als procediments especials. Garanties jurisdiccionals.  
Tema 36 . El personal al servici de l'administració en l'Estatut Bàsic de l'Empleat Públic: concepte i classes d'empleats públics.  
Tema 37 . La planificació dels recursos humans en l'Estatut Bàsic de l'Empleat Públic. Instruments de planificació. Estructuració de l'ocupació pública: definició del lloc de treball; ordenació en cossos o escales; les relacions de llocs de treball.  
Tema 38 . El model de gestió dels recursos humans en l'Estatut Bàsic de l'Empleat Públic. Gestió de l'ocupació: incorporació i mobilitat. Gestió del rendiment: l'avaluació. Gestió del desenvolupament: carrera administrativa i formació.  
Tema 39. El dret tributari espanyol. Significat i principis inspiradores de la Llei General Tributària. Obligacions tributàries formals. Drets i garanties dels obligats tributaris.  
Tema 40. El sistema tributari espanyol vigent. Principis estructurals. Breu referència a les figures tributàries que conformen la imposició tant directa com indirecta estatal i de la Comunitat Autònoma Valenciana (impostos cedits i impostos transferits).  
Tema 41. Elements de quantificació de l'obligació tributària principal i de l'obligació de realitzar pagaments a compte. El deute tributari.  
Tema 42. L'aplicació dels tributs. Principis generals. Normes comunes sobre actuacions i procediments tributaris. Actuació i procediments de gestió tributaria.  
Tema 43. Actuacions i procediment de recaptació. Disposicions generals. Recaptació en període executiu, el procediment de constrenyiment.  
Tema 44. Actuacions i procediment d'inspecció dels tributs. Infraccions i sancions tributàries. La revisió en via administrativa.  
Part III. Dret administratiu local.  
Tema 45. El municipi. Història. El terme municipal. La població municipal. L'empadronament municipal.  
Tema 46. Organització i competències del municipi.  
Tema 47. Règim d'organització dels municipis de gran població.  
Tema 48. Règim de sessions i acords dels òrgans col·legiats locals.  
Tema 49. Relacions interadministratives. Impugnació d'actes i acords i exercici d'accions. L'estatut dels membres de les corporacions locals.  
Tema 50. La província. Mancomunitats. Àrees metropolitanes.  
Tema 51. Ordenances i reglaments de les entitats locals. Procediment d'elaboració i aprovació. Especial referència als reglaments orgànics en els municipis de gran població.  
Tema 52 . La funció pública local: selecció; provisió de llocs; carrera professional; situacions administratives.  
Tema 53. Els drets individuals dels empleats públics locals. Especial referència als drets retributius.  
Tema 54. Els drets col·lectius dels empleats públics locals.  
Tema 55 . Els deures dels empleats públics locals. Principis ètics i principis de conducta. Els conflictes d'interés i les incompatibilitats en l'àmbit local.  
Tema 56. La responsabilitat civil i penal dels empleats públics. La responsabilitat administrativa: règim disciplinari.  
Tema 57. Els béns de les entitats locals: regulació dels béns de domini públic i dels béns patrimonials.  
Tema 58. Les formes d'acció administrativa de les entitats locals. El foment: estudi especial de les subvencions. L'activitat de policia: intervenció administrativa en l'activitat privada. Les llicències i autoritzacions administratives: les seues classes. La policia de seguretat pública.  
Tema 59. El servici públic en l'esfera local. Els modes de gestió dels servicis públics. Consideració especial de la concessió.  
Tema 60. Les empreses municipals. Els consorcis i els organismes autònoms. Les fundacions públiques.  
Tema 61. Els recursos de les hisendes locals. Enumeració i classes d'ingressos. Especial referència als preus públics locals. Normes generales de la tributació local.  
Tema 62. Imposició i ordenació dels tributs locals. Règim de recursos contra els actes en matèria d'hisendes locals.  
Tema 63. Les taxes i les contribucions especials en l'àmbit de les hisendes locals.  
Tema 64. Els impostos locals I: l'impost sobre béns immobles.  
Tema 65. Els impostos locals II: l'impost sobre activitats econòmiques i l'impost sobre vehicles de tracció mecànica.  
Tema 66. Els impostos locals III: l'impost sobre l'increment de valor dels terrenys de naturalesa urbana. L'impost sobre construccions, instal·lacions i obres. L'impost sobre despeses sumptuàries.  
Tema 67. Pressupost i despesa pública local (I). Els pressupostos. Especial referència a l'estabilitat pressupostària de les entitats locals.  
Tema 68. Pressupost i despesa pública local (II). Tresoreria de les entitats locals. Comptabilitat. Control i fiscalització.  
Tema 69. Evolució històrica de la legislació urbanística a Espanya. El marc constitucional de l'urbanisme. Legislació vigent a la Comunitat Valenciana. Competències de l'estat, comunitat autònoma i les entitats locals en matèria urbanística.  
Tema 70. El Text Refós de la Llei del Sòl: RD Legislatiu 2/2008, de 20 de juny (I). Condicions bàsiques de la igualtat en els drets i deures i constitucionals dels ciutadans. Situacions bàsiques del sòl. Criteris bàsics d'utilització del sòl: utilització del sòl rural i actuacions de transformació  
Tema 71. El Text Refós de la Llei del Sòl: RD Legislatiu 2/2008, de 20 de juny (II). Valoracions. Expropiació forçosa i responsabilitat patrimonial. Venda i substitució forçosa. Patrimonis públics de sòl. Dret de superfície. Règim jurídic.  
Tema 72. Legislació urbanística valenciana: classificació del sòl. Drets i deures dels propietaris del sòl. Les àrees semiconsolidades.  
Tema 73. L'activitat administrativa del planejament. L'ordenació: concepte i determinacions. Classificació dels instruments d'ordenació urbanística. Bases generals.  
Tema 74. Instruments d'ordenació (I): instruments d'ordenació territorial regulats en la Llei d'Ordenació del Territori i Protecció de Paisatge: concepte i classes. Plans generals. Plans especials. Promoció, tramitació i aprovació.  
Tema 75. Instruments d'ordenació (II): plans parcials. Plans de reforma interior. Catàleg de Béns i Espais Protegits. Estudis de detall. Promoció, tramitació i aprovació.  
Tema 76. Modificació dels plans. Suspensió de llicències. Publicació i publicitat dels plans. Efectes de la seua aprovació. Fora d'ordenació. La cèdula territorial d'urbanització.  
Tema 77. Programes per al desenvolupament d'actuacions integrades. Tramitació, aprovació i adjudicació.   
Tema 78. L'agent urbanitzador. Relacions amb els propietaris. Càrregues d'urbanització i la seua retaxació. Les agrupacions d'interés urbanístic. Quotes d'urbanització.  
Tema 79. El projecte d'urbanització. L'empresari constructor. Contractació de les obres d'urbanització i determinació dels costos d'urbanització. Conservació i recepció de les obres d'urbanització. El cànon d'urbanització.  
Tema 80. La reparcel·lació. Concepte, classes, objecte i principis reguladors. Criteris de definició i de valoració de béns i drets. Criteris d'adjudicació. El projecte de reparcel·lació: contingut i determinacions. Procediment i efectes de la reparcel·lació.   
Tema 81. Règim d'edificació dels solars. Transferències i reserves d'aprofitament. Execució de les dotacions públiques. Patrimoni públic de sòl i patrimoni municipal del sòl.  
Tema 82. Les llicències urbanístiques en l'àmbit de la normativa urbanística valenciana.   
Tema 83. Instruments d'intervenció administrativa ambiental: autorització ambiental integrada, llicència ambiental i comunicació ambiental.  
Tema 84. Deure d'edificar i rehabilitar. Deure de conservació d'immobles: ordres d'execució i ruïna. Règim d'edificació. Rehabilitació forçosa: el Registre de Solars i Edificis a Rehabilitar.  
Tema 85. Protecció de la legalitat urbanística.  
Tema 86. Infraccions i sancions urbanístiques. El delicte contra l'ordenació del territori.  
Tema 87. Obres, usos i aprofitaments del sòl no urbanitzable. Parcel·lacions de finques o terrenys.  
Part V. Cultura organitzativa.  
Tema 88. La planificació, direcció i racionalització dels recursos humans, tècnics i materials. La direcció estratègica i l'avaluació d'unitats organitzatives, programes i projectes.  
Tema 89. La planificació i direcció per objectius. Els objectius: definició i classes. Gestió i evacuació d'objectius. L'avaluació de l'exercici. Motivació i treball en equip. Liderat.  
Tema 90. L'atenció al ciutadà. Cultura organitzacional.   
Tema 91. La qualitat. Evolució històrica del concepte de qualitat. La qualitat en els servicis públics.  
Tema 92. Salut laboral I: Llei 31/1995, de 8 de novembre, de Prevenció de Riscs Laborals. RD 39/1997, de 17 de gener, Reglament dels Servicis de Prevenció.  
ANNEX II  
Funcions essencials del lloc de tècni  
d'administració general:  
1. Desenvolupar les funcions comunes a l'activitat de producció d'actes administratius.   
2. Assessorar en matèria de competència.  
3. Redactar informes, propostes, etc.  
4. Participar a emplenar expedients o altres assumptes.  
5. Dissenyar, desenvolupar i avaluar plans, projectes i programes en l'àmbit de la seua competència.  
6. Desenvolupar tasques d'informació sobre aspectes relatius a les seues competències.  
7. Realitzar estudis, anàlisis i/o investigacions en matèries de la seua competència.  
Elx, 15 de desembre de 2008.- El tinent d'alcalde d'Organització i Recursos Humans: Emilio Martínez Marco.